CELEX: 31985D0116
Language: el
Date: 1985-01-18 00:00:00
Title: 85/116/ΕΟΚ: Απόφαση της Επιτροπής της 18ης Ιανουαρίου 1985 σχετικά με μια πρώτη τροποποίηση της απόφασης της Επιτροπής, από 14 Ιανουαρίου 1985, σχετικά με ορισμένα μέτρα προστασίας κατά του αφθώδους πυρετού στην Ιταλία

Avis juridique important

|

31985D0116

85/116/ΕΟΚ: Απόφαση της Επιτροπής της 18ης Ιανουαρίου 1985 σχετικά με μια πρώτη τροποποίηση της απόφασης της Επιτροπής, από 14 Ιανουαρίου 1985, σχετικά με ορισμένα μέτρα προστασίας κατά του αφθώδους πυρετού στην Ιταλία  

Επίσημη Εφημερίδα αριθ. L 046 της 15/02/1985 σ. 0045 - 0046

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Ιανουαρίου 1985  σχετικά με μια πρώτη τροποποίηση της απόφασης της Επιτροπής, από 14 Ιανουαρίου 1985, σχετικά με ορισμένα μέτρα προστασίας κατά του αφθώδους πυρετού στην Ιταλία  (85/116/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία με την οδηγία 84/644/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία με την οδηγία 84/643/ΕΟΚ (4), και ιδίως το άρθρο 8,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί των προβλημάτων υγειονομικού ελέγχου στον τομέα των ενδοκοινοτικών συναλλαγών των προϊόντων με βάση το κρέας (5), όπως τροποποιήθηκε τελευταία με την οδηγία 81/476/ΕΟΚ (6), και ιδίως το άρθρο 7,  Εκτιμώντας:  ότι εμφανίστηκε επιδημία αφθώδους πυρετού στην Ιταλία· ότι η επιδημία αυτή μπορεί να προκαλέσει κίνδυνο για το ζωικό κεφάλαιο των άλλων κρατών μελών, εξαιτίας του σημαντικού όγκου των συναλλαγών, τόσο των ζώων και νωπών κρεάτων όσο και των προϊόντων με βάση το κρέας·  ότι, εξαιτίας αυτής της επιδημίας αφθώδους πυρετού, η Επιτροπή εξέδωσε στις 14 Δεκεμβρίου 1984 την απόφαση 85/40/ΕΟΚ σχετικά με ορισμένα μέτρα προστασίας κατά του αφθώδους πυρετού στην Ιταλία (7).  ότι η εξέλιξη της επιδημίας κατέστησε αναγκαία τη λήψη από την Επιτροπή, στις 14 Ιανουαρίου 1985, της απόφασης 85/108/ΕΟΚ (8)·  ότι, επειδή η ασθένεια εξακολουθεί να υφίσταται και να εξαπλούται σε άλλα μέρη του εδάφους, απαιτείται η επέκταση και η ενίσχυση των περιοριστικών μέτρων στις ενδοκοινοτικές συναλλαγές·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το παράρτημα της απόφασης 85/108/ΕΟΚ αντικαθίσταται από το παράρτημα της παρούσας απόφασης.  Άρθρο 2  Τα κράτη μέλη τροποποιούν τα μέτρα που εφαρμόζουν στις συναλλαγές για να τα καταστήσουν σύμφωνα με την παρούσα απόφαση. Ενημερώνουν σχετικά αμέσως την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 18 Ιανουαρίου 1985.  Για την Επιτροπή  Frans ANDRIESSEN  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 339 της 27. 12. 1984, σ. 30.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 339 της 27. 12. 1984, σ. 27.  (5) ΕΕ αριθ. L 47 της 21. 2. 1980, σ. 4.  (6) ΕΕ αριθ. L 186 της 8. 7. 1981, σ. 20.  (7) ΕΕ αριθ. L 16 της 19. 1. 1985, σ. 46.  (8) ΕΕ αριθ. L 44 της 14. 2. 1985, σ. 34.   ΠΑΡΑΡΤΗΜΑ  - Επαρχίες Bologna, Brescia, Cremona, Cuneo, Mantova, Modena και Reggio Emilia.  - Κάθε άλλο τμήμα του εδάφους που βρίσκεται σε ακτίνα 10 χιλιομέτρων από την εστία του αφθώδους πυρετού.